57. ΝΟΜΟΘΕΤ. ΔΙΑΤΑΓΜΑ υπ' αριθ. 359 της 26/28 Νοεμ. 1969 (ΦΕΚ Α' 244) Περί αναστολής ισχύος ενίων διατάξεων του Α.Ν. 531/1968). Άρθρ.1.-1.Αναστέλλονται αφ' ης ίσχυσαν και επί τρίμηνον από της δημοσιεύσεως του παρόντος Ν.Δ/τος, αι διατάξεις της παρ. 1 του άρθρ. 1 του Α.Ν. 531/1968, καθ' ο μέρος δια τούτων είχον αντικατασταθή αι παρ. 3 και 4 του άρθρ. 4 του Ν.Δ. 4246/1962, επαναφερομένων εν ισχύϊ των τελευταίων τούτων κατά το διάστημα της άνω αναστολής. 2.Αι αποφάσεις του Συμβουλίου Προσωπικού του άρθρ. 6 του Ν.Δ. 4246/1962, αι εκδοθείσαι μετά τον χρόνον της ισχύος των διατάξεων του Α.Ν. 531/1968 και απτόμεναι της αρμοδιότητος των πειθαρχικών συμβουλίων των άρθρ. 89 και 102 του Γ.Κ.Π.Ε.Υ. είναι ισχυραί. 3.Δια κοινής αποφάσεως των Υπουργών Εργασίας και Συγκοινωνιών δημοσιευομένης εις την Εφημερίδα της Κυβερνήσεως, δύναται να παραταθή επί ένα μήνα από της λήξεώς του ο υπό της παρ. 1 του παρόντος άρθρου προβλεπόμενος χρόνος αναστολής. Άρθρ.2.-Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Η ανωτέρω αναστολή παρατάθηκε για ένα μήνα από τη λήξη της με την αποφ. 5269/10-19 Φεβρ. 1970 (ΦΕΚ Β' 131). 